CELEX: C2007/297/45
Language: el
Date: 2007-12-08 00:00:00
Title: Υπόθεση C-453/07: Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Gießen (Γερμανία) στις 4 Οκτωβρίου 2007 — Hakan Er κατά Wetteraukreis

8.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/28
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Gießen (Γερμανία) στις 4 Οκτωβρίου 2007 — Hakan Er κατά Wetteraukreis
   (Υπόθεση C-453/07)
   (2007/C 297/45)
   Γλώσσα διαδικασίας: η γερμανική
   Αιτούν δικαστήριο
   Verwaltungsgericht Gießen
   Διάδικοι στην υπόθεση της κύριας δίκης
   
      Προσφεύγων: Hakan Er
   
      Καθού: Wetteraukreis
   Προδικαστικό ερώτημα
   Χάνει ο Τούρκος υπήκοος, στον οποίο χορηγήθηκε η άδεια να μετοικήσει, ως μέλος της οικογένειας, στη Γερμανία, όπου κατοικούσε ο πατέρας του, ο οποίος ήταν ενταγμένος, ως Τούρκος εργαζόμενος, στη νόμιμη αγορά εργασίας της Ομοσπονδιακής Δημοκρατίας της Γερμανίας, το δικαίωμα που είχε αποκτήσει κατόπιν πενταετούς νόμιμης συμβίωσης με τον πατέρα του βάσει του άρθρου 7, πρώτο εδάφιο, δεύτερη περίπτωση, της απόφασης 1/80 του Συμβουλίου Σύνδεσης ΕΟΚ-Τουρκίας, σχετικά με την ανάπτυξη της Σύνδεσης, λόγω του ότι μετά το τέλος της σχολικής του εκπαίδευσης δεν εργάστηκε ποτέ επί μία επταετία και πλέον (εκτός από μια μονοήμερη, κατά τους ισχυρισμούς του, απόπειρα εργασίας) και, επιπλέον, διακόπτει τη συμμετοχή του σε κάθε κρατικό μέτρο ή πρόγραμμα δράσης για τη διευκόλυνση της επαγγελματικής αποκατάστασης και δεν καταβάλλει ο ίδιος καμία σοβαρή προσπάθεια εξεύρεσης εργασίας, αλλά επιβιώνει χάρη είτε στις παροχές κοινωνικής ασφάλισης ή πρόνοιας δημόσιων φορέων είτε στα χρήματα που του δίδει η μητέρα του, η οποία ζει στη Γερμανία, είτε σε πόρους άγνωστης προέλευσης;